S yigemmaḍ-agi uɣur nessaweḍ, ihi tarrayt n Philippe Hamon tbeggen-aɣ-d merra tulmisin n yal awadem i tefren tnagalt deg wungal-is, tbeggen-aɣ-d daɣen tifukas i tessemres iwakken ad teseddu tigawin n wungal-is, ayen id-yemmalen turda id-nefka di tazwara Ɣer taggara n umahil-nneɣ nessaweḍ nbeyyen-d ayen i tessemres tmarut i ubeyyen n yiwudam-is; ay-agi s usemres n tfukas i yellan di teẓri i d-yessumer Philippe Hamon.